Document ID: 31999R2691

Uredba Komisije (ES) št. 2691/1999
z dne 17. decembra 1999
o pravilih za izvajanje Uredbe Sveta (ES) št. 1172/98 o statističnih poročilih v zvezi s cestnim prevozom blaga
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1172/98 z dne 25. maja 1998 o statističnih poročilih v zvezi s cestnim prevozom blaga [1], zlasti člena 9 uredbe,
ob upoštevanju naslednjega:
(1) V skladu s členom 5 Uredbe (ES) št. 1172/98 naj Komisija določi režim, kako naj države članice pošiljajo podatke.
(2) Treba je določiti šifre držav za mednarodni prevoz v prehodnem obdobju, ki ga predvideva člen 5 navedene uredbe.
(3) Uporaba dveh različnih sistemov šifer držav, ki sta določena v Prilogah A in G Uredbe (ES) št. 1172/98, ni združljiva z učinkovitim prenosom podatkov držav članic.
(4) Ustrezneje bi bilo določiti nov seznam šifer držav po sistemu, ki se uporablja za šifre regij NUTS.
(5) Treba je ustrezno prilagoditi vsebino Prilog A in G Uredbe (ES) št. 1172/98.
(6) Ukrepi, predvideni s to uredbo, so v skladu z mnenjem Odbora za statistični program, ustanovljenega na podlagi Sklepa 89/382/EGS, Euratom [2],
SPREJELA NASLEDNJO UREDBO:
Člen 1
Uredba (ES) št. 1172/98 se spremeni, kot sledi:
1. V delu A2 Priloge A se besedilo oddelka 7 nadomesti z naslednjim:
"7. Prečkane tranzitne države (ne več kot pet), ki so šifrirane v skladu s Prilogo G."
2. Priloga G se nadomesti s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. decembra 1999

Labels: 8
19